Diari Oficial de la Generalitat Valenciana


Sumari del DOGV 8435, del 30-11-2018 (2018/11768)

ORDRE 23/2018, de 27 de novembre, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/11/27/23/dof/vci/html**

### Dades del document

Número de DOGV
:   8435

Data del DOGV
:   30-11-2018

Secció del DOGV
:   I. DISPOSICIONS GENERALS

Número del document
:   2018/11687


Data del document
:   27-11-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * treball temporal
    * legislació
    * funció pública

ORDRE 23/2018, de 27 de novembre, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat. [2018/11361]  
  
  
PREÀMBUL  
  
El Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (Decret 3/2017), estableix que, en absència de borses d'ocupació temporal i fins que es constituïsquen les resultants de la corresponent oferta d'ocupació pública, podran constituir-se borses a través de proves selectives o pel sistema de baremació de mèrits i experiència.  
La situació actual en la gestió de la cobertura temporal de llocs de treball i l'experiència acumulada, aconsellen establir, a més dels ja existents, altres criteris per a la crida del personal interí o el nomenament per millora d'ocupació en casos d'inexistència de borsa d'algun dels cossos, escales o agrupacions professionals funcionarials i quan no siga possible demorar la cobertura del lloc fins a la constitució d'una borsa resultant d'un procés selectiu derivat d'ofertes d'ocupació públiques o de borsa específica i extraordinària. Així mateix, s'ha posat de manifest la conveniència que, fins que no es conformen les borses resultants de la corresponent oferta pública d'ocupació, puga utilitzar-se per al nomenament de personal funcionari interí la relació d'aspirants que hagueren superat la primera de les proves del procés corresponent.  
  
A això ha d'afegir-se la necessitat d'incloure entre les excepcions en l'ordre de crida a les persones amb diversitat funcional amb la finalitat de desenvolupar actuacions positives que facen realitat l'objectiu de la seua plena incorporació a l'administració autonòmica.  
Davant la situació descrita, la Mesa Sectorial de Funció Pública va adoptar un Acord el passat 3 d'octubre per a la modificació del règim jurídic de les borses d'ocupació temporal, ratificat pel Consell mitjançant Acord de 5 d'octubre de 2018.  
L'esmentat acord estableix una ampliació dels sistemes de crida recollits en l'article 34.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana en el sentit descrit abans. Així mateix, es recull la possibilitat d'acudir a altres sistemes de crida segons s'establisca en l'ordre sobre regulació de borses d'ocupació temporal per a proveir provisionalment llocs de treball de l'Administració de la Generalitat, i la inclusió, com a excepció a l'ordre de crida de les persones amb diversitat funcional.  
  
Aquest Acord, de conformitat amb el que s'estableix en l'article 38, apartat 3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, atés que conté mesures que poden ser decidides de forma definitiva pel Consell, és directament aplicable al personal inclòs en el seu àmbit d'aplicació, sense perjudici que a efectes formals es requerisca la modificació o derogació, si escau, de la normativa reglamentària corresponent.  
Per això, es considera necessari modificar l'Ordre 18/2018, de 19 de juliol, sobre regulació de borses d'ocupació temporal per a proveir provisionalment llocs de treball de l'Administració de la Generalitat amb la finalitat d'introduir les previsions acordades i regular la possibilitat d'acudir en circumstàncies excepcionals a altres sistemes de crida, incorporant-hi un nou article 11 bis que regula aquest procediment, així com incloure entre les excepcions en l'ordre de crida les persones amb diversitat funcional, afegint-hi una nova lletra e a l'article 6.2.  
  
El procés d'elaboració de l'Ordre s'ha adequat als principis de necessitat, eficàcia, proporcionalitat, seguretat jurídica i eficiència previstos en l'article 129 de la Llei 39/2015, d'1 d'octubre, del procediment administratiu comú de les administracions públiques (LPAC), hi han quedat justificats en els informes previs a la norma, així com en el tràmit de consulta pública efectuat a través del portal web, d'acord amb el que disposa l'article 133 de la mateixa norma, en els quals consten els antecedents d'aquesta, els problemes que es pretenen solucionar, la necessitat de la seua aprovació i els seus objectius.  
  
La Conselleria de Justícia, Administració Pública, Reformes Democràtiques i Llibertats Públiques ostenta les competències en matèria de funció pública en virtut del que disposa el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat.  
En virtut de l'habilitació continguda en la disposició final tercera del Decret 3/2017 i, prèvia negociació amb les organitzacions sindicals representades en la Mesa Sectorial de Funció Pública i en la Comissió d'Interpretació, Vigilància i Estudi del II Conveni col·lectiu del personal laboral al servei de l'administració autonòmica,  
  
  
ORDENE  
  
Article únic. Modificació de l'article 6 apartat 2, i inclusió d'un nou article 11 bis en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat  
1. Es modifica l'article 6 apartat 2 de l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, mitjançant la inclusió d'una nova lletra e, quedant redactat de la forma ressenyada en l'annex.  
2. S'inclou un nou article, l'11 bis, en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, amb la redacció que figura en l'annex.  
  
  
DISPOSICIONS ADDICIONALS  
  
Única. Increment pressupostari  
L'aprovació de la present ordre, no comporta increment de despesa en els pressupostos de la Generalitat.  
  
  
DISPOSICIONS FINALS  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 27 de novembre de 2018  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO  
  
  
  
ANNEX  
  
Article 6. Ordre de prelació en la borsa  
2. L'ordre de prelació previst en el punt anterior tindrà les següents excepcions:  
a) Quan siga procedent cobrir un lloc de treball que no corresponga a la categoria d'entrada en el cos, escala, APF o categoria professional, es realitzarà un nomenament provisional per millora d'ocupació amb preferència al nomenament de personal interí.  
b) La dona víctima de violència de gènere, acreditada mitjançant l'ordre de protecció a favor de la víctima o excepcionalment, mentre es dicta aquesta, de l'informe del Ministeri fiscal, dels serveis socials o dels serveis públics de salut competents, que indique l'existència d'indicis que l'empleada pública temporal és víctima de violència de gènere. Podrà renunciar justificadament a ser nomenada o cessar en el lloc que exerceix i ser nomenada en la primera vacant que es proveïsca en la borsa o borses en les quals estiga inclosa per a fer efectiva la seua protecció. Si no fora possible o no estiguera integrada en una altra borsa, la comissió de seguiment valorarà a quin lloc pot ser adscrita, i ho comunicarà a la direcció general amb competències en matèria de funció pública, sempre que resulte compatible amb les mesures de protecció.  
  
c) Les víctimes de violència de terrorisme, cònjuge o persona que haja conviscut amb anàloga relació d'afectivitat i els fills i filles de les persones ferides o mortes, així com personal amenaçat en els termes de la normativa reguladora del reconeixement i protecció integral a les víctimes del terrorisme, previ reconeixement del Ministeri de l'Interior o de sentència judicial ferma. Podrà renunciar justificadament a ser nomenada o cessar en el lloc que exerceix i ser nomenada en la primera vacant que es proveïsca en la seua borsa o borses en les quals estiga inclosa per a fer efectiva la seua protecció. Si no fora possible o no estiguera integrada en cap altra borsa, la comissió de seguiment valorarà a quin lloc pot ser adscrita, i ho comunicarà a la direcció general amb competències en matèria de funció pública, sempre que resulte compatible amb la seua condició de víctima.  
d) Quan de la tramitació d'un expedient d'adaptació o canvi de lloc per motius de salut de personal temporal no resulte possible l'adaptació en el lloc que exerceix i el servei competent en matèria de prevenció de riscos, informe a la direcció general amb competències en matèria de funció pública sobre la procedència d'un canvi de lloc de treball per motius de salut.  
e) Quan en una determinada borsa s'hagen realitzat dènou nomenaments o contractes i entre aquests no es trobe cap aspirant amb diversitat funcional, el següent nomenament o contracte es realitzarà amb la primera persona aspirant amb diversitat funcional que integre la borsa, siga quin siga el seu número d'ordre, sempre que reunisca les condicions previstes en l'apartat 3 del present article. No s'inclou en aquesta excepció a l'ordre de prelació el personal amb diversitat funcional de caràcter intel·lectual, el qual formarà part de la borsa específica constituïda per al nomenament en llocs reservats per a ser exercits preferentment per persones amb aquest tipus de diversitat funcional.  
  
  
Article 11 bis. Procediment excepcional per a la provisió de llocs vacants.  
Quan no hi haja borsa d'algun dels cossos, escales o agrupacions professionals funcionarials i siga necessària la cobertura de llocs o, encara que hi haja borsa, no hi haja personal disponible en aqueix moment i no siga possible demorar la cobertura del lloc fins a la constitució d'una borsa específica i extraordinària, amb l'acord previ de la Comissió de Seguiment, la crida de personal interí o nomenament provisional per millora d'ocupació es realitzarà d'acord amb els criteris següents i per aquest ordre i aplicant els criteris de desempat regulats en l'article 6.1:  
a) Relació de persones aprovades del primer exercici en processos de promoció interna i de persones opositores de processos selectius de torn lliure o torn de persones amb diversitat funcional que superen l'examen equivalent al primer exercici de promoció interna del mateix cos, escala o agrupació professional funcionarial per puntuació obtinguda.  
b) Relació de persones aprovades del primer exercici en el procés selectiu de torn lliure i torn de persones amb diversitat funcional al cos, escala o agrupació professional funcionarial per puntuació obtinguda.  
  
c) Personal inclòs en borses d'altres cossos, escales o agrupacions professionals funcionarials del mateix grup o subgrup de classificació professional amb funcions afins, sempre que complisquen els requisits del lloc que s'ofereix.  
d) Personal inclòs en les borses constituïdes del mateix cos, escala o agrupació professional funcionarial, per a la cobertura de substitució transitòria d'ocupants de llocs, programes de caràcter temporal i acumulacions de tasques.  
e) Personal inclòs en les borses de cossos, escales o agrupacions professionals funcionarials de grups o subgrups de classificació professional inferiors o superiors amb funcions afins, sempre que complisquen amb els requisits del lloc que s'ofereix.


Còpia Permalink ELI